Deobandi

Mudiad Islamaidd yw'r Deobandi. Tarddodd yn Dar al-Ulum (ysgol neu goleg crefyddol) Deoband yng ngogledd yr India ym 1867 gan ddilynwyr Sayyid Ahmad Reza Khan Barelwi. Addysgid Mwslimiaid mewn modd ceidwadol y ffydd, gan bwysleisio'r hadith a thraddodiad cyfreithiol yr Hanafi a ffurf gymedrol ar Swffïaeth. Lledaenodd y Deobandiaid ar draws India a Phacistan. Ers y 1920au mae mudiad rhyngwladol y Tablighi Jamaat yn parháu safbwynt anwleidyddol y Deobandiaid gwreiddiol. Trodd rhai yn y mudiad yn wleidyddol ac yn wrth-Orllewinol yn sgil rhaniad India a Phacistan ym 1947. Datblygodd tueddiadau eithafol o rengoedd y Deobandi gan grwpiau sy'n proffesu Islamiaeth megis Jamiatul Ulama-i Islam ym Mhacistan a'r Taleban yn Affganistan. "Deobandis " yn The Oxford Dictionary of Islam (Oxford Islamic Studies Online). Adalwyd ar 1 Rhagfyr 2016.

 Cyfeiriadau 

Categori:Crefydd yn India
Categori:Crefydd ym Mhacistan
Categori:Enwadau Islamaidd